"Maailma parandamisega on üks segane lugu. Suurimad maailmaparandajad on enese meelest olnud Hitler ja Stalin."
#000000
Olümpiavõitja Gerd Kanter, kes teeb trenni linna spordihallides, on nende teeninduse ja hinnaga rahul.
#000001
Majanduslanguse olukorras on paljud inimesed kolinud tervisesporti tegema linna spordirajatistesse, kus sportimine on tunduvalt odavam.
#000002
Pea kõigis Tallinna spordiasutustes kasvas mullu sportijate arv, ja sama suundumus on jätkunud ka tänavu.
#000003
Tallinna spordihalli direktori Heino Sildoja sõnul on majanduslangus suurendanud linna spordiasutustes trenni tegevate inimeste arvu. «Meil on ju soodsamad hinnad kui eraspordiklubides,» nentis Sildoja. Kokku tõusis Tallinna spordihalli ja tema allasutuste külastatavus aastaga tervelt 127 610 inimese võrra.
#000004
Samas spordihallis juba aastaid treeninud olümpiavõitja Gerd Kanter ütles, et jääb linna pakutavate sportimisvõimalustega enam kui rahule. «Linna sisetreeningu saalid on tunduvalt soodsama hinnaga kui eraomanike saalid,» nentis kettaheitja. «Ja terviserajad Pirital ja Nõmmel ei maksa üldse midagi. Igas Tallinna linnaosas on võimalik sportida, kui inimesed ainult tahavad.
#000005
Sildoja kinnitusel erineb treeningpaikade külastatavus piirkonniti. «Kesklinnas käib palju rahvast, samas on Lasnamäe kergejõustikuhalli külastatavus üldiselt väiksem, nagu ka Õismäel. Nõmme ujulas käib jälle tavaliselt rohkem rahvast, sest sealkandis elab palju vanemaid inimesi, kes saavad päevasel ajal eriti soodsa hinnaga ujuda. Ujulate külastatavus on üldse üle ootuste suuri. Tallinnas jätkuks ruumi veel vähemalt ühele ujulale.»
#000006
Sildoja sõnul on erinevalt ujulatest spordihalle Tallinnas piisavalt. «Inimesi käib teatud aegadel palju, isegi Lasnamäe kergejõustikuhall on jalgpallitreeningute ajal täis,» rääkis ta. «Ometigi on Tallinnas spordihalle rohkem kui paljudes muudes pealinnades.»
#000008
Kanter oli Sildojaga ühte meelt. «Tallinnas on kolm sisekergejõustiku halli, mõnes Lääne-Euroopa riigis pole neid aga ühtegi,» ütles Kanter. «Meie sportimiskohad on tänapäevased, soojad ja korralikult valgustatud. Kui need sobivad tippsportlastele, siis miks ei peaks sobima harrastajatele.»
#000009
Eesti kergejõustikuliidu peasekretäri Sirje Lippe jutu järgi pole näiteks Norras ühtegi sisehalli, ja Helsingis on neid ainult üks.
#000010
Abilinnapea Kaia Jäppineni sõnul tingib sisehallide vajaduse Eesti kliima. «Üheksa kuud on ilm kergejõustiku harrastamiseks ebasoodne, seepärast ongi Tallinn rõhunud sisehallide peale,» ütles Jäppinen. «Norrakad on käinud ja kadestanud, sest neil pole ühtegi sisehalli, soomlaste ainus on ehitatud vanasse tehasehoonesse.»
#000011
Tallinna spordibaasid ja nende hinnad
#000013
Spordihallis (Herne 30) on olemas 200-meetrine tehiskattega nelja rajaga jooksuovaal, heitesein kettaheitjatele ja odaviskajatele, sisekergejõustiku alade paigad, kaks tehiskattega tenniseväljakut ja tehiskattega korvpalliväljak teisaldatavate korvialustega.
#000014
77 m2 suuruses jõusaalis asub 30 jõusaalimasinat. Jõutreeningu nurgas on olemas tõstepõrand ja tõstekangitellingud. Pärast treeningut on võimalik lõõgastuda solaariumis, hüdromassaažis ja saunas. Süüa-juua saab tribüünil asuvas kohvikus.
#000015
Kaks tundi kergejõustikuväljakul maksab 30 krooni, kuni 16- aastastele lastele 20 krooni. Kui väljakule lisandub jõusaal, maksab kahe tunni pilet 60 krooni.
#000016
Kergejõustikuareeni kuupilet maksab 300 krooni, kui võtta lisaks jõusaal, siis 600 krooni.
#000017
Lasnamäe kergejõustikuhall (Punane 45) ootab linlasi sportima esmaspäevast reedeni kella 8-22, nädalavahetustel kella 9-21.
#000018
Külastajate kasutuses on kergejõustikuväljak, jõusaal, flygrossing ehk treenimine laes rippuvate kummide otsas, kaljuronimine ja jalgpalliväljak. Võib käia aeroobikas, shapingus ja saunas.
#000019
Kergejõustikuareeni pilet maksab sõltuvalt kellaajast ja vanusest 20-46 krooni, koos jõusaaliga 60-80 krooni. Kergejõustikuareeni kuukaardi eest tuleb välja käia 300-400 krooni, koos jõusaaliga 600-700 krooni.
#000020
90 minutit jõusaalis läheb maksma 30 krooni, õpilasele, üliõpilasele ja pensionärile 20 krooni.
#000022
Kristiine spordihallis (Forelli 12) asub üks Tallinna suuremaid spordisaale mõõtmetega 30×48 meetrit. Esmaspäevast pühapäevani kella 8-23 avatud saalis saab mängida korvpalli, võrkpalli, lauatennist, jalgpalli, käsipalli, saalihokit ja tennist, ronida kunstlikul kaljuseinal. Tund väljakul maksab 270-600 krooni, poolel väljakul 180-350 krooni. Soovi korral saab mängida üheaegselt kahel väljakul, mis on teineteisest kardinaga eraldatavad.
#000023
Väike spordisaal on avatud tööpäeviti kella 9-22, nädalavahetusel 10-18. Väikese spordisaali üürimine 45 minutiks maksab 160-250 krooni.
#000024
Poolteist tundi ujumist läheb sõltuvalt kellaajast maksma 36-75 krooni, pensionäridele ja lastele on hind odavam. 10 korra ujumise piletid maksavad 270-675 krooni. Jõusaalis treenimine nõuab 60-130 krooni, 10 korda trenni 540- 170 krooni.
#000030